บอร์ดธปท.นัดถกวาระพิเศษร่วม"ดร.โกร่ง"
บอร์ดธปท.นัดถกวาระพิเศษวันนี้  ต้อนรับ”ดรโกร่ง” ร่วมประชุมครั้งแรก หลังเว้นวรรคการประชุมไปนานทำให้มีเรื่องคลั่งค้างต้องเร่งสะสาง
15 มิ.ย. 2555

บอร์ดธปท.นัดถกวาระพิเศษวันนี้  ต้อนรับ”ดรโกร่ง” ร่วมประชุมครั้งแรก หลังเว้นวรรคการประชุมไปนานทำให้มีเรื่องคลั่งค้างต้องเร่งสะสาง
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวว่า ในวันนี้(15มิ.ย.)มีการนัดประชุมวาระพิเศษของคณะกรรมการธนาคารแห่งประเทศไทย(กกธ.) ที่มี นายวีรพงษ์ รามางกูร เป็นประธาน เพื่อพิจารณาเรื่องเร่งด่วน 2 เรื่อง ที่ค้างมาจากเดือนที่แล้ว ที่ไม่ได้มีกาประชุม เพราะเป็นช่วงเวลาที่อยู่ระหว่างการคัดเลือกประธานฯ และกรรมการผู้ทรงคุณวุฒิ 2 ท่านทำให้ยังไม่ได้มีการประชุมกัน จึงนัดมาประชุมพิเศษในวันนี้เวลา 16.00น. และประชุมอีกครั้งตามวาระปกติในวันที่ 28 มิ.ย.นี้
 “จริงๆการพูดคุยกับท่ายประธานฯวีรพงษ์ก็มีการพูดคุยกันบ่อย ก่อนนี้ก็เคยคุยกันมาเป็น 10 ครั้งแล้ว แต่ที่ต้องเรียกประชุมบอร์ดธปท.ในวาระพิเศษ เพราะเรามีเรื่องที่จะต้องหารือในคณะทำงาน ซึ่งต้องทำตามระเบียบข้อบังคับการประชุม ซึ่งมีวาระที่จะต้องทำการพิจารณาร่วมกัน จะได้ส่งต่อไปให้คลังพิจารณาต่อไป เพราก่อนหน้านี้ไม่ได้ประชุมไปช่วงหนึ่งทำให้มีเรื่องค้างที่ต้องพิจารณาเลยนัดวาระพิเศษวันนี้” นายประสารกล่าว
ทั้งนี้ กกธ.วันนี้ไม่ได้มีประเด็นที่จะหารือในเรื่องการออกมาตรการอะไรมารับมือผลกระทบจากยุโรป เนื่องจากบร์อด ธปท.ไม่ได้มีอำนาจบริหาร และอีกอย่างในเรื่องวิกฤตยุโรป ทั้งผู้ว่าธปท. นายวีรพงษ์ รมว.คลัง และสภาพัฒน์ได้หารือกันไปก่อนหน้านี้แล้ว